CELEX: 62018CB0293
Language: hu
Date: 2019-03-19 00:00:00
Title: C-293/18. sz. ügy: A Bíróság (második tanács) 2019. március 19-i végzése (a Tribunal Superior de Justicia de Galicia [Spanyolország] előzetes döntéshozatal iránti kérelme) — Sindicato Nacional de CCOO de Galicia kontra Unión General de Trabajadores de Galicia (UGT), Universidad de Santiago de Compostela, Confederación Intersindical Gallega (Előzetes döntéshozatal — Szociálpolitika — 1999/70/EK rendelet — Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás — A 2. és 3. szakasz — A „határozott időre alkalmazott munkavállaló” fogalma — 4. szakasz — A hátrányos megkülönböztetés tilalmának elve — A helyzetek összehasonlíthatósága — Igazolás — A határozatlan idejű munkaszerződés objektív indokok miatt történő megszüntetése esetén járó végkielégítés — A végkielégítés hiánya határozott idejű doktorandusz-hallgatói munkaszerződés lejárata esetén)

19.8.2019   
            
            
               HU
            
            
               Az Európai Unió Hivatalos Lapja
            
            
               C 280/11
            
         
      A Bíróság (második tanács) 2019. március 19-i végzése (a Tribunal Superior de Justicia de Galicia [Spanyolország] előzetes döntéshozatal iránti kérelme) — Sindicato Nacional de CCOO de Galicia kontra Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      (C-293/18. sz. ügy) (1)
      
      (Előzetes döntéshozatal - Szociálpolitika - 1999/70/EK rendelet - Az ESZSZ, az UNICE és a CEEP által a határozott ideig tartó munkaviszonyról kötött keretmegállapodás - A 2. és 3. szakasz - A „határozott időre alkalmazott munkavállaló” fogalma - 4. szakasz - A hátrányos megkülönböztetés tilalmának elve - A helyzetek összehasonlíthatósága - Igazolás - A határozatlan idejű munkaszerződés objektív indokok miatt történő megszüntetése esetén járó végkielégítés - A végkielégítés hiánya határozott idejű doktorandusz-hallgatói munkaszerződés lejárata esetén)
      (2019/C 280/13)
      Az eljárás nyelve: spanyol
      
         A kérdést előterjesztő bíróság
      
      Tribunal Superior de Justicia de Galicia
      
         Az alapeljárás felei
      
      
         Felperes: Sindicato Nacional de CCOO de Galicia
      
         Alperesek: Unión General de Trabajadores de Galicia (UGT), Universidad de Santiago de Compostela, Confederación Intersindical Gallega
      
         Rendelkező rész
      
      
                  1)
               
               
                  Az ESZSZ, az UNICE és a CEEP által a határozott ideig tartó munkaviszonyról kötött keretmegállapodásról szóló, 1999. június 28-i 1999/70/EK tanácsi irányelv mellékletét képező, 1999. március 18-án megkötött, a határozott ideig tartó munkaviszonyról szóló keretmegállapodást, és különösen annak 2. szakaszának 1. pontját és 3. szakaszának 1. pontját úgy kell értelmezni, hogy az vonatkozik az olyan munkavállalókra, mint az alapügy tárgyát képező doktorandusz-hallgatói szerződések keretében alkalmazott személyzet.
               
            
                  2)
               
               
                  Az 1999/70/EK tanácsi irányelv mellékletét képező, 1999. március 18-án megkötött, a határozott ideig tartó munkaviszonyról szóló keretmegállapodás 4. szakaszának 1. pontját úgy kell értelmezni, hogy azzal nem ellentétes az olyan nemzeti szabályozás, amely nem írja elő végkielégítés fizetését a doktorandusz-hallgatói szerződések alapján foglalkoztatott, az alapügy tárgyát képezőkhöz hasonló munkavállalók részére, míg a határozatlan időre alkalmazott munkavállalók a munkaszerződésük objektív indokok miatt történő megszüntetése esetén végkielégítésben részesülnek.
               
            
         (1)  HL C 259., 2018. 07. 23.